Let's go!: June 2018
Posted by Ants at 5:10 AM No comments:
Posted by Ants at 6:46 AM No comments:
Järjekordne sulgpalli hooaeg on läbi ja mõtlesin, et oleks äkki tore meenutada midagi. Aga mida? Eks ma saan kõige paremini meenutada enda kogemusi ja läbi elamisi, et kui te ei pahanda, siis räägin endast. Kuna on sulgpallisõprade blogi on eelkõige sulgpalliga seotud lehekülg, siis avan uue alateema, milleks on - TAGASI TULEVIKKU.
Hea film oli see, eks?! Eriti esimene osa. Päris 30 aastat tagasi ma muidugi ei kihuta, aeg jääb veits kitsaks. Küll aga tahaks rääkida oma sulgpalli mängimise kõige meeldejäävamatest mängudest ja turniiridest.
Siinkohal ütlen ära, et punkt punkti pealt mul muidugi kõik meeles ei ole. Aga koos tournamentsoftware abiga saan äkki üldpildi ja enam vähem adekvaatsed punktiseisud ja situatsioonid teieni tuua. Äkki kedagi huvitab.
Ma ei taha nüüd siin rind kummis ennast kiitma hakata, et kui kõva mängija ma omal ajal olin. Proovin seda teha võimalikult kikivarvukil ja reaalselt, kuidas tegelikult oli. Pange valmis ja head lugemist!
AASTA 2005 Eesti Meistrivõistlused Sulgpallis, Tartu, Turu spordihoone
Paraku selle võistluse protokolli ei leidnud interneti avarustest. Kuid õnneks on mul see võistlus küllaltki hästi meeles, sest see oli esimene täiskasvanute EMV, kus võtsin oma esimese meistritiitli. Räägin lähemalt, kuidas see kõik kulges.
Tol ajal olin ma heas vormis ja mängisin auahnelt kõiki kolme liiki. Üksikmängus mängisin ennast pronksile. Kaotasin poolfinaalis Mustale nagu sääsk, kes vastu tuuleklaasi ennast jooksis, kindlalt kahes geimis. Pronksimedali mängus paraku Tauno Tooming vigastas ennast teises poolfinaalis Heiki Sorge vastu ja sain ilma mänguta oma esimese üksikmängu medali. Kahju, oleks tahtnud selle ikka välja teenida.
Segapaarismängus olin paaris Karoliine Hõimuga. Noored troonikõigutajad nagu osad meie peale niimoodi vaatasid, olid loositud tiitlikaitsjate Indrek Küüts/Piret Hameri vastu esimeses ringis. Küüts tuli juba 2 tundi enne mängu töötlema - et ei tea kas me saamegi teie vastu mängida, sest Piretil on mingi ulmehäda või viirus, et hea kui üldse voodist üles saab. Klassikaline Küüts, hindan töötlemist. Ei tegelt, eks oli näha, et nad tippvormis mingil põhjusel ei olnud. Igatahes üllatasime neid. Kuid poolfinaalis kaotasime Kristo Kaselale ja Sandra Kamilovale kahes napis geimis.
Kuid kroonjuveel oli ikka meespaarismäng. Partneriks mu noorteklassi rivaal ja sõber Raul Must. Mina olin 18 ja Raul 17. aastane. Me polnud varem täiskasvanute GP-del turniiri ära võitnud. Aga me olime näljased - oi kui näljased.
Esimeses ringis olid vastasteks teine paigutus kogenud Heiki Sorge ja intelligentse mängustiiliga Andres Aru. Põmm, võtsime tahtejõuga ära pingelises mängus.
Poolfinaalis tuli juba tol ajal vanameistri staatuses Einar Veede ja meist paar aastat vanem Saku kahurkuulipilduja Vahur Lukin. Läksime nende mänguga kaasa teises geimis ning mäng läks otsustava peale. Tõmbasime bravuurikalt ette 11:1, kuid kogenud vastased ei visanud püssi põõsasse, tulid tulihingeliselt järgi. Kuid õnneks sai mäng ennem otsa, napp võit kolmandas 15:13.
Oli aeg finaaliks, kus vastas minu tolleaegsed Eesti paarismängu iidolid Meelis Maiste ja Indrek Küüts. Mul oli au ainuüksi finaalis olla ja me polnud neid kunagi varem võitnud. Nad oli just tulnud võistkondlikult EM-ilt, kus ilusaid mänge näidanud. Kuid nad ei teadnud, et ma olin super motiveeritud, kuna olin pahane, et mind sinna koondisesse ei arvatud.
Kohe enne mängu vaatasin Mustale otsa ja nägin ta silmas tiigrit - selge, läheb sõjaks! Esimeses geimis olime taga kogu geimi. Küüts/Maistel oli kasutada mitu geimpalli eduseisus 14:12, kuid me suutsime asja tie breaki viia ning võtta ülimagus võit esimeses geimis 17:16.
Teine geim me mängisime juba adrennaliini pealt ja võtsime 2:0 matšivõiduga Rauliga oma esimesed täiskasvanute Eesti Meistritiitlid!
Seda pean ma enda parima emotsiooniga sulgpalliturniiriks. See tähendas mulle nii palju. Naljakas mõelda, et sellest on 13 aastat möödas, aga ikka mäletan seda nagu üleeilset maasikate ostmist.
2003 EMV
Posted by Ants at 5:55 AM No comments:
Laupäeval toimus Tondirabas juuni paarismänguturniir, mis oli ühtlasi ka selle hooaja viimane võistlus. Võisteldi paarismängudes, kusjuures mees -, nais- ja segapaarid kõik ühes koos pannil, kolmes erinevas tugevusgrupis.
Mängisin ise ka koos Mustamäe mitteametliku parima vasakukäelise sulgpalluri Marko Malvaga. Saali tulles oli selline imelik tunne sees, et pagan võtaks, täna tihisid vist ei saa, sest vorm kehva. Aga kui mänguks läks ununes see koheselt, küll aga tuleb kiita vastaseid, kes hüppasid üle enda varju ja näitasid mulle ja Markole koha kätte. Saime ühe geimivõidu ja ühe loobumisvõidu ja jäime napilt poodiumikohast ilma. A-liigas võitsid Pert Puhm ja Alexander Prigorovski.
B-liiga finaalis olid kaks segapaari. Vasakukäeliste salakomando Reio Rull ja Reet Vokk ning vastasteks Omniva klubi praktiliselt väsimatud Sandra Eiduks ja Indrek Raig. Kolmandas geimis juhtisid Raig ja Eiduks 19:13, kuid siis Team RullNokk (nägite, mis ma praegu tegin) ärkas nagu Fööniks tuhast ja tuli valguskiirusel järgi, kuid siiski Omniva klubi raudvara võttis oma.
Pärast võistlust toimus Tondiraba grillhouses Raffa Villas hooaja lõpu pidu. Söödi salatit ja maitsvat liha ning võibolla õnnestus ka mõni nali.
Ega muud midagi, sulgpallisõbrad - kui oli vinge hooaeg ja hoiame jalga pedaalil ning edasi! Kindlasti toimub suvel veel palju erinevaid üritusi üle Eesti. Kui ka püstolreporter Ants Mängel kuhugi peale satub, siis kuuleme veel.
Pilt eelmine nädal toimunud Pühajärve sulgpallilaagrist.
Posted by Ants at 8:35 AM No comments:
1. Suvel rulluisutamine, talvel suusatamine. Raamatu lugemine ja joonistamine.
2. Lee Chong Wei, Ratchanok Intanon
3. Risti stick smash
4. Lõtvus. Ma arvan, on tähtis, et käsi oleks lõtv, siis löögid tulevad paremini välja.
5. Aigar Tõnus
6. Kinno läheksin Tanel Padariga, loodetavasti on tal hea maitse filmide vaatamiseks.
Kati Tolmoffiga sõidaks kuuks ajaks Kariibidele, oleks väga meeldiv temaga aega veeta.
Sulgpalli mängima läheksin Raul Mustaga, saaks kindlasti hea trenni.
Sõbra/sõbranna sünnipäevale läheksin Beyoncega, ta võiks laulda peol ja see oleks minu kingitus sõbrale.
Posted by Ants at 9:44 AM No comments:
1. Ujumas käimine, Netflix, discgolf
3. Võrku hoida
4. Löö pall üle võrgu ja piiridesse
5. Rainer Kaljumäe
6. Sulgpalli läheksin mängima Tanel Padariga - ehk mängib sama hästi, kui laulab.
Reisile kuuks ajaks Kariibidele läheksin Kati Tolmoffiga, sest ta on lihtsalt lahe inimene ja temaga oleks põnev reisida.
Sõbra sünnipäevale läheksin Beyoncega - sõbrale üllatusesineja.
Kinno läheksin Raul Mustaga - ei peaks sulgpallist rääkima.
Posted by Ants at 8:18 PM No comments:
1. Suvel triatlonide tegemine ja Netflixis sarjade vaatamine.
3. Kaitses olemine.
4. Kuidas õigesti tagant taha lüüa (reketi õigesti käes hoidmine ja keha asend).
5. Heiki Sorge.
6. Kati Tolmoffiga läheksin sulgpalli mängima, sest siis ta õpetaks mulle paar huvitavat nippi.
Raul Mustaga läheksin kinno, sest siis saaksime mõlemad sulgpallist puhkust.
Beyoncega läheksin Kariibi mere kruiisile, sest siis saaksin rohkem tema kohta teada.
Tanel Padariga läheksin sünnipäevale, sest Tanel tõmbab peo alati käima.
Posted by Ants at 9:56 AM No comments:
1. Vaba aega kooli ajal väga polegi, kõik läheb õppimisele ja trennile. Suvel meeldib muidu ujuda ja reisida.
2. Carolina Marin.
3. Lemmiklöök on otse rabak.
4. Kõige tähtsam pole mitte jõuga, vaid peaga mängida. Jõud on juba boonus.
5. Parima mulje on jätnud Indrek Küüts ja Rainer Kaljumäe. Rainer, sest temaga on mõnus ka lihtsalt juttu rääkida ning ta õpetab hästi ja trennid on head. Indrek annab häid ja kavalaid nippe. Lisaks peab veel ütlema, et Mart Siliksaar on hea motiveerija.
6. Sulgpalli läheksin mängima Kati Tolmoffiga, sest tahaksin, et ta mulle oma tagant käelt risti lõike korralikult selgeks õpetaks.
Kinno läheksin Raul Mustaga, sest seal saaks vahelduseks sulgpalli mängule lihtsalt olla.
Puhkusele Kariibidele läheksin Beyoncega, sest ta laulud on väga head ning temaga oleks lihtsalt tore aega veeta.
Sõbra sünnipäevale läheksin Tanel Padariga. Ta saaks mõne hea laulu seal laulda. Tundub tore mees.
Posted by Ants at 11:51 PM No comments:
1. Võrkpall
2. Gabby Adcock
3. Tõrje diagonaali
6. Sulgpalli mängima läheksin Beyoncega - tutvustaksin sulgpalli ja õpetaks talle uut hobi.
Reisile kuuks ajaks Kariibidele läheks Kati Tolmoffiga.
Kinno läheks Raul Mustaga.
Sõbra/sõbranna sünnipäevale läheksin Tanel Padariga - seal saaks Padar mõne viisijupi üles võtta ja see mõjuks peole hästi.
Posted by Ants at 7:20 AM No comments:
1. Mängin arvutiga
2. Hans-Kristjan Vittinghus
3. Minule meeldib lüüa tilka ja stick smashi
4. Reket üleval ja ees
6. Rauliga läheks sulgpalli mängima, sest meeldib joosta temaga
Reisile läheks Beyoncega, ta rikas ju
Kinno läheks Katiga
Sõbra/sõbranna sünnipäevale läheks Tanel Padariga
Posted by Ants at 5:43 AM No comments: